Eelnõu EMP ühiskomitee otsus millega muudetakse EMP lepingu protokolli nr 31, mis käsitleb koostööd teatavates valdkondades väljaspool nelja vabadust - Ühenduse ühise seisukoha eelnõu - /* SEK/2007/1054 lõplik */





[pic] | EUROOPA ÜHENDUSTE KOMISJON | Brüssel 2.8.2007 SEK(2007) 1054 lõplik E elnõu EMP ÜHISKOMITEE OTSUS millega muudetakse EMP lepingu protokolli nr 31, mis käsitleb koostööd teatavates valdkondades väljaspool nelja vabadust - Ühenduse ühise seisukoha eelnõu - (komisjoni esitatud) SELETUSKIRI 1. EMP lepingu protokollis nr 31 on esitatud konkreetsed sätted ühenduse ja EMP EFTA riikide koostöö kohta väljaspool nelja vabadust. 2. Lisatud EMP Ühiskomitee otsuse eelnõu eesmärk on muuta protokolli 31, et laiendada sotsiaalpoliitika alast koostööd. Otsuse eelnõuga nähakse ette koostööraamistik ja sätestatakse eeskirjad EMP EFTA riikide täielikuks osalemiseks ühenduse kõnealuse valdkonna programmides ja meetmetes alates 1. jaanuarist 2007 ning inkorporeeritakse järgmine õigusakt: - Euroopa Parlamendi ja nõukogu otsus nr 779/2007/EÜ, 20. juuni 2007, millega luuakse ajavahemikuks 2007–2013 üldprogrammi Põhiõigused ja õigusasjad raames eriprogramm laste, noorte ja naiste vastu suunatud vägivalla ennetamiseks ja selle vastu võitlemiseks ning ohvrite ja riskirühmade kaitsmiseks (Daphne III programm). 3. Nõukogu määruse (EÜ) nr 2894/94 (milles käsitletakse EMP lepingu rakendamise korda) artikli 1 lõike 3 punktiga b nähakse ette, et nõukogu võtab komisjoni ettepanekul selliste otsuste suhtes vastu ühenduse seisukoha. 4. EMP Ühiskomitee otsuse eelnõu esitatakse heakskiitmiseks nõukogule ja seejärel esitab komisjon EMP Ühiskomitees võimalikult kiiresti ühenduse seisukoha. Eelnõu EMP ÜHISKOMITEE OTSUS millega muudetakse EMP lepingu protokolli nr 31, mis käsitleb koostööd teatavates valdkondades väljaspool nelja vabadust EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artikleid 86 ja 98, ning arvestades järgmist: 1. Lepingu protokolli nr 31 on muudetud EMP Ühiskomitee […] otsusega nr …/…[1]. 2. On asjakohane laiendada lepinguosaliste koostööd nii, et see hõlmaks Euroopa Parlamendi ja nõukogu 20. juuni 2007. aasta otsust nr 779/2007/EÜ, millega luuakse ajavahemikuks 2007–2013 üldprogrammi Põhiõigused ja õigusasjad raames eriprogramm laste, noorte ja naiste vastu suunatud vägivalla ennetamiseks ja selle vastu võitlemiseks ning ohvrite ja riskirühmade kaitsmiseks (Daphne III programm)[2]. 3. Lepingu protokolli nr 31 tuleks muuta, et kõnealust laiendatud koostööd saaks alustada 1. jaanuaril 2007, ON TEINUD JÄRGMISE OTSUSE: Artikkel 1 Lepingu protokolli nr 31 artiklit 5 muudetakse järgmiselt: 1. Lõige 5 asendatakse järgmisega: „5. EFTA riigid osalevad lõike 8 kahes esimeses taandes nimetatud ühenduse programmides ja meetmetes alates 1. jaanuarist 1996, kolmandas taandes nimetatud programmis alates 1. jaanuarist 2000, neljandas taandes nimetatud programmis alates 1. jaanuarist 2001, viiendas ja kuuendas taandes nimetatud programmides alates 1. jaanuarist 2002, seitsmendas ja kaheksandas taandes nimetatud programmides alates 1. jaanuarist 2004 ning üheksandas, kümnendas ja üheteistkümnendas taandes nimetatud programmides alates 1. jaanuarist 2007.” 2. Lõikesse 8 lisatakse järgmine taane: „- 32007 D 0779 : Euroopa Parlamendi ja nõukogu otsus nr 779/2007/EÜ, 20. juuni 2007, millega luuakse ajavahemikuks 2007–2013 üldprogrammi Põhiõigused ja õigusasjad raames eriprogramm laste, noorte ja naiste vastu suunatud vägivalla ennetamiseks ja selle vastu võitlemiseks ning ohvrite ja riskirühmade kaitsmiseks (Daphne III programm) (EÜT L 173, 3.7.2007, lk 19).” Artikkel 2 Käesolev otsus jõustub EMP Ühiskomitee viimasele teavitamisele järgneval päeval vastavalt lepingu artikli 103 lõikele 1*. Otsust kohaldatakse alates 1. jaanuarist 2007. Artikkel 3 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, […]. EMP ühiskomitee nimel eesistuja […] EMP Ühiskomitee sekretärid […] [1] ELT L […], […]. [2] ELT L 173, 3.7.2007, lk 19. * [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]